1. **SPLOŠNI UKREPI**

Osnovno načelo je, da vse procese izvajamo nemoteno, da se spoštujejo zakonski in interni roki, ki so potrebni za neprekinjeno delovanje UL AGRFT. Ob tem pa se upoštevajo naslednji ukrepi, ki so povezani z varovanjem zdravja zaposlenih in študentov:

* zagotavlja se fizična distanca (najmanj 1.5 m) ves čas gibanja oz. zadrževanja v vseh zaprtih javnih krajih oziroma prostorih,
* uporabo zaščitne maske pri gibanju in zadrževanju v **vseh zaprtih javnih krajih oziroma prostorih** (V vseh zaprtih javnih prostorih je obvezna kirurška maska ali FFP2 maska in razkuževanje rok. Maske iz blaga niso več dovoljene.)
* zagotavlja se umivanje oz. razkuževanje rok,
* zagotavlja se ustrezna osebna varovalna oprema,
* zagotavlja se čiščenje ali razkuževanje predmetov in površin v primerih, ko se v prostorih zamenjajo osebe ali se izvaja nujni sestanek,
* zagotavlja se redno prezračevanje prostorov.

Skladno z veljavnimi odloki morajo zaposleni, honorarni sodelavci UL AGRFT in študenti v visokošolskih zavodih pri opravljanju dejavnosti v visokošolskih zavodih izpolnjevati pogoje prebolevnosti, cepljenosti ali testiranja. To morajo dokazovati z ustreznimi potrdili. Zaposleni, honorarni sodelavci UL AGRFT oz. študenti, ki ne izpolnjujejo pogojev prebolevnosti ali cepljenosti se morajo testirati s hitrimi antigenskimi testi ali opraviti samotestiranje v prostorih akademije po Odloku vlade RS (Odloka o začasnih ukrepih za preprečevanje in obvladovanje okužb z nalezljivo boleznijo COVID-19, Ur. l. RS, št. 174/21 z dne 6. 11. 2021)

Tki. »PCT pogoj« velja tudi vse obiskovalce, ki vstopajo v prostore UL AGRFT (pri obiskovalcih opravljeno samotestiranje ni zadosti za vstop v prostore akademije).

*Samotestiranje zaposlenih, honorarnih sodelavcev in študentov*

Zaposleni, honorarni sodelavci UL AGRFT in študenti, ki niso prebolevniki, cepljeni ali testirani (PCR ali hitri antigenski test) se morajo **obvezno** (v razmaku največ 48 ur) **samotestirati v prostorih akademije (prostor T6002)** po postopku:

Zaposleni in honorarni sodelavci UL AGRFT:

* komplet za samotestiranje prevzamejo v vratarski službi,
* samotestiranje opravijo v prostoru T6002 na način, ki ga zahteva proizvajalec testa,
* po končanem samotestiranju vse odpadke odvržejo v označen koš pri mizi,
* na rezultate testa počakajo pred prostorom (na dvorišču Trubarjeve 3)
* podatke o testiranju vpišejo v evidenčni list, ki ga enkrat mesečno prevzamejo v vratarnici na Trubarjevi 3,
* izpolnjen evidenčni list so zaposleni dolžni imeti pri sebi, ga hraniti še en mesec od datuma zadnjega opravljenega testiranja in ga pokazati pri vsakem preverjanju PCT pogojev na UL AGRFT.

Študenti:

* akademija študentom ne zagotavlja kompletov za samotestiranje (pridobijo jih v lekarnah),
* samotestiranje opravijo v prostoru T6002 na način, ki ga zahteva proizvajalec testa,
* po končanem samotestiranju vse odpadke odvržejo v označen koš,
* na rezultate testa počakajo pred prostorom (na dvorišču Trubarjeve 3)
* podatke o testiranju vpišejo v evidenčni list, ki ga enkrat mesečno prevzamejo v vratarnici na Trubarjevi 3,
* izpolnjen evidenčni list so študenti dolžni imeti pri sebi in ga hraniti še en mesec od datume zadnjega opravljenega testiranja in ga pokazati pri vsakem preverjanju PCT pogojev na UL AGRFT.

V primeru nadzora inšpekcijskih služb, ki izvajajo nadzor nad izpolnjevanjem PCT pogoja, mora zaposleni ali študent predložiti evidenčni list osebi, ki opravlja inšpekcijski nadzor.

**Samotestiranje za zaposlene in študente je organizirano vsak dan od 9.00 do 13.00.**

**Pri vstopu v prostore UL AGRFT morajo vsi zaposleni, študenti in obiskovalci vratarski službi pokazati dokazilo, da izpolnjujejo pogoj za vstop v prostore. Izpolnjevanje PCT pogoja se izkazuje na način, določen v Odloku o začasnih ukrepih za preprečevanje in obvladovanje okužb z nalezljivo boleznijo COVID-19 (Ur. l. RS, št. 174/2021).**

**V vseh zaprtih javnih prostorih je obvezna kirurška maska ali FFP2 maska in razkuževanje rok. Maske iz blaga niso več dovoljene.**

*Zagotavljanje fizične distance*

Delo strokovnih služb se organizira na način, da se zagotovi, da je v eni pisarni/prostoru le ena oseba. Predstojnik CTF pripravi urnik in načrt dela, s katerim se organizira prisotnost delavcev v knjižnici, videoteki in arhivu ter organizira izposoja. Posebna pozornost pri prihajanju na delo je potrebna za starejše in rizične osebe.

Zaposleni pedagogi, ki si delijo uporabo kabinetov se morajo obvezno dogovoriti za urnik uporabe (1 oseba naenkrat v kabinetu). Urnik uporabe morajo obvezno sporočiti UL AGRFT, da se organizira čiščenje prostora.

Službene poti omejimo na najnujnejše skladno z navodili, ki so objavljeni na spletnih straneh NIJZ in MZZ.

*Zagotavljanje higiene*

Za razkuževanje rok je potrebno zagotoviti razkužila v vsakem nadstropju, na vhodu v stavbo in na mestih, kjer je na hodnikih večji pretok oseb. Po potrebi se razkužila zagotovijo tudi za posamezne pisarne.

Zaradi zagotavljanja higiene se priporoča, da ostajajo čajne kuhinje po nadstropjih zaprte. V primeru uporabe pa jo mora uporabnik za sabo očistiti.

V vseh toaletnih prostorih se zagotavlja pogostejše razkuževanje.

*Zaščitna oprema*

Zaposlenim se zagotovi zadostno število zaščitnih mask, rokavic in razkužil za roke. Zaščita je nujno potrebna pri delu s pošto, podpisovanju in rokovanju z dokumenti, pri stikih z drugimi osebami, pri izmenjavi opreme, v skupnih prostorih.

Študenti so si dolžni sami zagotoviti maske, v izjemnih primerih so tudi zanje dostopne v vratarnici.

Na vseh vidnih prostorih so nameščeni letaki za pravilno nameščanje in snemanje mask.

Zagotovijo se posebni zabojniki za odpadne maske in rokavice na izhodu z akademije.

*Obvezno čiščenje opreme in prostorov*

Ob prihodu na delovno mesto je potrebno zagotoviti čiščenje opreme, ki jo je imel zaposleni doma. Za to poskrbi vsak uporabnik opreme sam.

Prav tako je potrebno opremo očistiti ob menjavi in če z opremo dela kdo drug, kot zaposleni, ki je zadolžen za opremo (administrator ipd.).

Čistilkam se naroči dodatno redno čiščenje vseh površin, poleg tega pa še med menjavami oseb v pisarnah, sejnih sobah in predavalnicah.

*Prezračevanje prostorov*

Obvezno je prezračevanje vseh prostorov, kjer se zadržujejo zaposleni (pisarne, sejne sobe, predavalnice). Za zračenje skrbijo uporabniki prostorov ter čistilno in tehnično osebje. Odsvetuje se uporaba klimatskih naprav, saj so omejene možnosti njihovega učinkovitega razkuževanja.

*Javne kulturne prireditve*

V primeru javne kulturne prireditve (npr. produkcije, projekcije filmov ipd.) so udeleženci dolžni upoštevati **Odlok o začasnih ukrepih za preprečevanje in obvladovanje okužb z nalezljivo boleznijo COVID-19** (Uradni list RS, št. 174/21):

* Javne kulturne prireditve niso dovoljene na odprtih javnih površinah, dovoljene pa so v zaprtih javnih prostorih s fiksnimi sedišči ob uporabi zaščitnih mask, pri čemer mora biti med končnimi uporabniki eno sedišče prosto, udeleženci pa izpolnjujejo pogoj PCT.
* Strežba in uživanje hrane in pijače udeležencev na javnih kulturnih prireditvah nista dovoljena.

**Organizator oziroma nosilec izvajanja javne kulturne prireditve je dolžan preverjati ali obiskovalci izpolnjujejo PCT pogoj. V njegovi pristojnosti je, da na ustrezen način obiskovalce javne kulturne prireditve čim bolj informira glede spoštovanja omejitev in pogojev, ki jih morajo upoštevati.**

1. **POSEBNOSTI PRI DELOVNIH PROCESIH**

*Podpisovanje dokumentov*

Podpisovanje dokumentov je prilagojeno razmeram in se izvaja, kolikor je le mogoče, digitalno.

*Obveščanje*

Obveščanje o spremembah poslovanja UL AGRFT se izvaja prek spletne strani (za zunanje) in v obliki e-okrožnic za zaposlene in študente.

*Delo v strokovnih službah*

*(Finančno računovodska služba, Referat, Kadrovska služba, Mednarodna pisarna in PR)*

Strokovne službe opravljajo delo v prostorih akademije. Komunikacija poteka po e-pošti in telefonu. Osebni kontakti z zaposlenimi, študenti in zunanjimi uporabniki storitev so dovoljeni le ob uporabi zaščitnih sredstev in ukrepov, po vnaprejšnjem dogovoru.

*Kurir*

Zaradi narave dela je predvidena osebna prisotnost kurirja na vseh lokacijah akademije. Kontakti z zaposlenimi in študenti so omejeni na najnujnejše, ob uporabi zaščitnih sredstev in ukrepov, po vnaprejšnjem dogovoru.

*Vratarji*

Zaradi narave dela je predvidena osebna prisotnost vratarjev na lokacijah akademije. Kontakti z zaposlenimi in študenti so omejeni na najnujnejše, ob uporabi zaščitnih sredstev in ukrepov. Vratarji so pooblaščeni, da po osebni presoji prepovejo vstop vsakomur, ki kaže vidne znake okuženosti.

*Čistilke*

Zaradi narave dela je predvidena osebna prisotnost čistilk na vseh lokacijah akademije. Kontakti z zaposlenimi in študenti so omejeni na najnujnejše, ob uporabi zaščitnih sredstev in ukrepov.

**Oddelki**

***Center za teatrologijo in filmologijo***

CTF deluje v prostorih akademije.

Do preklica se uporabljajo le tiste določbe Pravilnika o splošnih pogojih poslovanja CTF, ki niso v nasprotju s temi Navodili.

Na podlagi teh Navodil je predstojnik CTF pripravil *Navodila za uporabnike CTF (izvajanje preventivnih ukrepov proti širjenju virusa COVID-19)*, ki so objavljena na spletni strani UL AGRFT in izobešena na vidnem mestu pred vhodom v prostore CTF.

Poleg teh Navodil morajo delavci in uporabniki CTF dosledno upoštevati tudi vse ukrepe za varovanje zdravja, kot so določeni v tem načrtu.

***Oddelek za gledališče in radio***

Pouk se lahko izvaja v živo, pristopijo lahko samo zdrave osebe (študenti in visokošolski učitelji ter sodelavci) brez vidnih znakov okužbe (s koronavirusom ali drugimi vidnimi znaki prenosljivih obolenj). Pri tem mora izvajalec predmeta:

* na začetku srečanja študente obvestiti o novem načinu izvedbe (in o vseh ukrepih),
* skrbeti, da študenti vstopajo in izstopajo v prostor posamično,
* skrbeti za redno zračenje prostorov,
* oblikovati skupine, da je na vsakega študenta vsaj 6 m² prostora in vsaj 1,5 m med prisotnimi,
* poskrbeti, da se predavanja/seminarji/vaje/druge oblike dela izvedejo v najkrajšem možnem času
* maska ni obvezna za študente pri izvedbi pedagoških oblik, kjer študijskega procesa ni mogoče izvajati z masko.

Enaka pravila veljajo tudi pri samostojnem delu študentov v prostorih UL AGRFT.

Podrobnosti so opisane na:

<https://www.nijz.si/sl/vzgojainizobrazevanje>

***Oddelek za film in televizijo***

Pouk se lahko izvaja v živo, pristopijo lahko samo zdrave osebe (študenti in visokošolski učitelji ter sodelavci) brez vidnih znakov okužbe (s koronavirusom ali drugimi vidnimi znaki prenosljivih obolenj). Pri tem mora izvajalec predmeta:

* na začetku srečanja študente obvestiti o novem načinu izvedbe (in o vseh ukrepih),
* skrbeti, da študenti vstopajo in izstopajo v prostor posamično,
* skrbeti za redno zračenje prostorov,
* oblikovati skupine, da je na vsakega študenta vsaj 6 m² prostora in vsaj 1,5 m med prisotnimi,
* poskrbeti, da se predavanja/seminarji/vaje/druge oblike dela izvedejo v najkrajšem možnem času,
* maska ni obvezna za študente pri izvedbi pedagoških oblik, kjer študijskega procesa ni mogoče izvajati z masko.

Enaka pravila veljajo tudi pri samostojnem delu študentov v prostorih UL AGRFT.

Podrobnosti so opisane na:

<https://www.nijz.si/sl/vzgojainizobrazevanje>

***Oddelek za dramaturgijo in scenske umetnosti***

Pouk se lahko izvaja v živo, pristopijo lahko samo zdrave osebe (študenti in visokošolski učitelji ter sodelavci) brez vidnih znakov okužbe (s koronavirusom ali drugimi vidnimi znaki prenosljivih obolenj). Pri tem mora izvajalec predmeta:

* na začetku srečanja študente obvestiti o novem načinu izvedbe (in o vseh ukrepih),
* skrbeti, da študenti vstopajo in izstopajo v prostor posamično,
* skrbeti za redno zračenje prostorov,
* oblikovati skupine, da je na vsakega študenta vsaj 6 m² prostora in vsaj 1,5 m med prisotnimi,
* poskrbeti, da se predavanja/seminarji/vaje/druge oblike dela izvedejo v najkrajšem možnem času
* maska ni obvezna za študente pri izvedbi pedagoških oblik, kjer študijskega procesa ni mogoče izvajati z masko.

Enaka pravila veljajo tudi pri samostojnem delu študentov v prostorih UL AGRFT.

Podrobnosti so opisane na:

<https://www.nijz.si/sl/vzgojainizobrazevanje>

1. **VSTOPANJE V PROSTORE AKADEMIJE**

Vstop v prostore UL AGRFT je za zaposlene, honorarne sodelavce in študente dovoljen vsak delovni dan med 6. uro in 20. uro v poslopje Trubarjeve 3 in med 7. uro in 21. uro v poslopje Aškerčeve 5. Zaposleni in honorarni sodelavci se obvezno najprej javijo vratarski službi, kjer se zabeleži njegov prihod, ob tem pa tudi napove uro svojega odhoda iz prostorov akademije.

V prostore UL AGRFT smejo vstopiti le zdrave osebe brez vidnih znakov okužbe (s koronavirusom ali drugimi vidnimi znaki prenosljivih obolenj). Pred vstopom si vsak nadene zaščitno masko ter si nato razkuži roke (razkužilo je nameščeno na steni pri vratarnici). Zaposleni in honorarni sodelavci se ob izhodu javijo v vratarnici, da se zabeleži njihov odhod.

Zunanji obiskovalci lahko vstopajo v prostore akademije le po predhodnem dogovoru s strani zaposlenih na akademiji. Obiskovalci prostorov CTF so zavezani upoštevati protokol CTF.

Vsi zunanji obiskovalci so se dolžni v prostorih akademije držati splošnih ukrepov, povezanih z varovanjem zdravja in si sami zagotoviti zaščitno opremo.

**Pri vstopu v prostore UL AGRFT morajo vsi zaposleni, študenti in obiskovalci vratarski službi pokazati dokazilo, da izpolnjujejo pogoj za vstop v prostore (PCT).**

Inačica 3.2 (9. 11. 2021)